
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 355 


16 ΜαΤου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταβίβαση δικαιώματος υπογραφής στους Γενικούς 
Γραμματείς ΥΠΕΘΟ και Επενδύσεων και Ανάπτυξης, 
στους Προϊσταμένους Γενικών Διευθύνσεων, στους 
Προϊσταμένους Γενικών Διευθύνσεων, Τμημάτων και 
Αυτοτελών Γραφείων του Υπουργείου Εθνικής Οικονο¬ 
μίας να υπογράφουν “Με εντολή Υπουργού". 

Επέκταση ορίων μονίμου καταφυγίου θηραμάτων στη πε¬ 
ριοχή Δασαρχείου Λαγκαδά Ν. θεσ/νίκης. 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 15751/ΔΙΟΕ 1634 (1) 

Μεταβίβαση δικαιώματος υπογραφής στους Γενικούς Γραμ¬ 
ματείς ΥΠΕΘΟ και Επενδύσεων και Ανάπτυξης, στους 
Προϊσταμένους Γενικών Διευθύνσεων, στους Προϊσταμέ¬ 
νους Διευθύνσεων, Τμημάτων και Αυτοτελών Γραφείων 
του Υπουργείου Εθνικής Οικονομίας να υπογράφουν Με 
εντολή Υπουργού. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν. 1558/1985 Κυβέρνηοη και Κυβερνητικά Όργανα 
και ειδικότερα των άρθρων 29 και 29Α το οποίο προστέθηκε 
με το άρθρο 27 του Ν. 2081/1992 και το γεγονός ότι, από τις 
διατάξεις της απόφασης αυτής δεν προκαλείται δαπάνη σε 
βάρος του κρατικού Προϋπολογισμού. 

β. Του Ν. 2085/92 Ρύθμιση θεμάτων οργάνωσης, λειτουρ¬ 
γίας και προσωπικού της Δημόσιας Διοίκησης και άλλες δια¬ 
τάξεις (ΦΕΚ 170/τ.Α/20.10-92). 

γ. Του Ν. 2190/94 Σύοταση ανεξάρτητης αρχής για την επι¬ 
λογή προσωπικού και ρύθμιση θεμάτων διοίκησης (ΦΕΚ 28/ 
τ-Α/3.3.94). 

δ. Του Ν. 2166/93 Κίνητρα Ανάπτυξης Επιχειρήσεων, 
διαρρυθμίσεις στην έμμεση και άμεση φορολογία και άλλες 
διατάξεις άρθρα 9 (ΦΕΚ 137/τ.Α/24.8.93). 

ε. Του Ν. 2234/94 Τροποποίηση και συμπλήρωση του Ν. 
1892/90 Για τον εκσυγχρονισμό και την ανάπτυξη και άλλες 
διατάξεις άρθρο 1 παρ. 16 (ΦΕΚ 142/τ.Α/31.8.94). 


στ. Του Ν. 2324/95 Τροποποίηση για τα Χρηματιστήρια 
Αξιών, Οργάνωση της Επιτροπής Κεφαλαιαγοράς, Σύστημα 
Εγγύησης Καταθέσεων και άλλες διατάξεις (ΦΕΚ 146/τ.Α/ 

17.7.95) . 

ζ. Του Ν. 2372/96 Σύσταση φορέων για την επιτάχυνση της 
αναπτυξιακής διαδικασίας και άλλες διατάξεις άρθρα πρώτο, 
τρίτο και ένατο (ΦΕΚ 29/τ.Α/28.2.96). 

η. Του ΠΔ138/93 Οργανισμός του Υπουργείου Εθνικής Οι¬ 
κονομίας (ΦΕΚ 55/τ.Α/14,4.93). 

θ. Του Π.Δ. 25/96 Αποδοχή παραίτησης Υπουργών, Ανα¬ 
πληρωτών Υπουργών και Υφυπουργών (ΦΕΚ 18/τ.Α/ 

22.1.96) . 

1. Του Π.Δ. 26/96 Διορισμός Υπουργών Αναπληρωτή 
Υπουργού και Υφυπουργών (ΦΕΚ 18/τ.Α/22.1.1996)- 

2. Την ανάγκη να διασφαλιοθεί η εύρυθμη και αποδοτική 
λειτουργία των Υπηρεσιών του Υπουργείου Εθνικής Οικονο¬ 
μίας, επί των οποίων ασκούμε αρμοδιότητες, καθώς και η τα¬ 
χεία διεκπεραίωση των υποθέσεων που έχουν ανατεθεί, σ’ 
αυτές, αποφασίζουμε: 

1. Μεταβιβάζουμε στους Γενικούς Γραμματείς ΥΠΕΘΟ και 
Επενδύσεων και Ανάπτυξης, στους Προϊσταμένους Γενικών 
Διευθύνσεων, Διευθύνσεων, Τμημάτων και Αυτοτελών Γρα¬ 
φείων του Υπουργείου Εθνικής Οικονομίας το δικαίωμα να 
υπογράφουν Με εντολή Υπουργού τις πιό κάτω πράξεις: 

Α. Στον Γενικό Γραμματέα του Υπουργείου Εθνικής Οικο¬ 
νομίας πέρα από τις αρμοδιότητες που καθορίζονται από το 
άρθρο 25 του Ν. 1558/85 μεταβιβάζουμε και τις κατωτέρω 
πράξεις αρμοδιότητας των Γενικών Διευθύνσεων: 

Οικονομικής Πολιτικής Διοικητικής Υποστήριξης της Ανα- 
ξάρτητης Διεύθυνσης Επιθεώρησης. 

Του Αυτοτελούς Γραφείου Νομικών θεμάτων Ευρωπαϊκής 
Ενωσης. 

Του Αυτοτελούς Γ ραφείου Κοινοβουλευτικού Ελέγχου και 
των κατωτέρω ΝΠΔΔ και ΝΠ1Δ που εποπτεύονται από το 
Υπουργείο: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΕΝΤΡΟ ΠΡΟΓΡΑΜΜΑΤΙΣΜΟΥ ΚΑΙ ΟΙΚΟΝΟΜΙΚΟΝ ΕΡΕΥ¬ 
ΝΩΝ (ΚΕΠΕ) 

ΕΛΛΗΝΙΚΟ ΚΕΝΤΡΟ ΠΑΡΑΓΩΓΙΚΟΤΗΤΑΣ (ΕΛΚΕΠΑ) 
ΟΙΚΟΝΟΜΙΚΟ ΕΠΙΜΕΛΗΤΗΡΙΟ ΕΛΛΑΔΑΣ (ΟΕΕ) 

ΚΕΝΤΡΟ ΔΙΕΘΝΟΥΣ ΕΥΡΩΠΑΪΚΟΥ ΟΙΚΟΝΟΜΙΚΟΥ 
ΔΙΚΑΙΟΥ (ΚΔΕΟΔ) 

ΕΠΙΤΡΟΠΗ ΚΕΦΑΛΑΙΑΓΟΡΑΣ 
ΤΑΜΕΙΟ ΕΓΓΥΗΣΗΣ ΚΑΤΑΘΕΣΕΩΝ (ΤΕΚ) 
ΧΡΗΜΑΤΙΣΤΗΡΙΟ ΑΞΙΩΝ ΑΘΗΝΩΝ 

1. Την παροχή οδηγιών στις ανωτέρω Υπηρεσιακές Μονά¬ 
δες για τη μεθόδευση και τον συντονισμό της κοινής δραστη¬ 
ριότητας αυτών, με σκοπό τη ν αποτελεσματική είραρμογή της 
Κυβερνητικής πολιτικής και την εύρυθμη λειτουργία τους. 

2. Την υπογραφή αποφάσεων και εγγράφων προς τους 
Υπηρεσιακούς παράγοντες των ανωτέρω Υπηρεσιών, που 
αποσκοποϋν στην εκπόνηση, σχεδίασμά, προγραμματισμό 
και έλεγχο βραχυχρόνιων και μακροχρόνιων προγραμμάτων 
των Μονάδων αυτών, μέσα στα πλαίσια της υλοποίησης της 
Κυβερνητικής πολιτικής. 

3. Την υπογραφή απαντήσεων σε αιτήματα επανεξέτασης 
ή αναφορές παραπόνων ή καταγγελίες πολιτών κατά πρά¬ 
ξεων ή παραλείψεων υπηρεσιακών οργάνων του ίδιου Υπουρ¬ 
γείου, εκτός των Γενικών Γραμματειών Επενδύσεων και Ανά¬ 
πτυξης, Διεθνών Οικονομικών Σχέσεων (ΔΟΣ). 

4. Την υπογραφή των πράξεων που εκδίδονται με τη σύ¬ 
μπραξη και άλλων Υπουργών ες>άσον αυτές δεν υπογράφο¬ 
νται από τους Υπουργούς αλλά ύστερα από εξουσιοδότησή 
τους από τους Γ ενικούς Γ ραμματείς των οικείων Υπουργείων 
εκτός των πράξεων αρμοδιότητας των Γενικών Γραμματειών 
Επενδύσεων και Ανάπτυξης ΔΟΣ και ΕΣΥΕ. 

5. Την υπογραφή αποφάσεων και κάθε είδους υπήρεσια- 
κών εγρόφων των εποπτευομένων από το Υπουργείο Νομι¬ 
κών Προσώπων. 

6. Την υπογραφή εγγράφων πάνω σε θέματα αρμοδιότητας 
Προϊσταμένου Γενικής Δ/νσης, εφόσον συμπράττουν περισ¬ 
σότερες Γ ενικές Δ/νσεις, εκτός το» Γ ενικών Δ/νσεων Δημο¬ 
σίων Επενδύσεων, Περιφερειακής Πολιτικής και Ανάπτυξης 
και Ιδιωτικών Επενδύσεων και των Γ ενικών Δ/ναεων της Γ ενι¬ 
κής Γραμματείας ΔΟΣ. 

7. Σύνθεση και συγκρότηση Συμβουλίων και Εππροπών 
όπου δεν είναι ευθέως ορισμένη και εφόσον δεν μετέχει 
Υπουργός ή Υφυπουργός. 

8. Ορισμό εκπροσώπων του Υπουργείου σε Συμβούλια και 
Επιτροπές άλλων Δημόσιων Υπηρεσιών και Οργανισμών. 

9. Την υπογραφή αποφάσεων συγκρότησης ενδουήηρε- 
σιακών Επιτροπών και Ομάδων Εργαοίας, για την επίτευξη 
καλύτερου συντονισμού των διαφόρων δραστηριοτήτων των 
παραπάνω Δ/νσεων καθώς και για τή διεξαγωγή συγκεκριμέ¬ 
νων ερευνήτικών εργασιών. 

Στον Γενικό Γραμματέα του Υπουργείου μεταβιβάζουμε 
επίσης το δικαίωμα να υπογράφονται «Με εντολή Υπουργού» 
τις πιο κάτω πράξεις; 

1. Τις αρμοδιότητες που αφορούν (α) σε υλοποίηση αποφά¬ 
σεων της Διϋπουργικής Επιτροπής Αποκρατικοποίησης και 
(β) σε εφαρμογή των διατάξεων του Ν. 2000/91, 2065/92 και 
2075/92 όπως αυτοί εκάστοτε ισχύουν και επί των οποίων 
υπάρχει αρμοδιότητα του Υπουργείου και (γ) την υπογραφή 
των σχετικών συμβάσεων. 

2. Όλες τις συμβάσεις που αναφέρονται σε μελέτες για την 
εξυγίανση των Δημοσίων Επιχειρήσεων και Οργανισμών. Τις 
αρμοδιότητες αυτές μπορεί να ασκεί παράλληλα ο Υπουρ¬ 
γός. 

3. Τα θέματα διαδικασίας χρηματιατηριακών συναλλα¬ 
γών. 


4. Τις αποφάσεις ορισμού χρηματιστών για εκποίηση μετο¬ 
χών εισηγμένων στο Χρημαποτήριο. 

5. Την υπογραφή των συμβάσεων ανάθεσης έργου. 

6. Τις αποφάσεις έγκρισης για να ακολουθηθεί η διαδικασία 
της απευθείας ανάθεσης (άρθρο 22 Π,Δ/τος 173/90) και 
αποφάσεις απευθείας ανάθεσης καθώς και κάθε σχετικής με 
το θέμα απόφασης σύμκρωνα με ης διατάξεις της παρ. 20 του 
άρθρου 3 του Ν. 1797/1988 για τις περιπτώσεις που η σχε¬ 
τική δαπάνη υπερβαίνει το ποσό των 20.000.000 δρχ. 

7. Τις αποφάσεις και εντολές που αφορούν δαπάνες, 
εγκρίσεις κατανομή χρηματοδοτήσεων Δημοσίων Επενδύ¬ 
σεων, προκηρύξεις δημόσιων διαγωνισμών, αποφάσεις κατα- 
κύρωσης αποτελεσμάτων διαγωνισμών και συμβάσεις καθώς 
και κάθε σχετική με το θέμα απόφαση στις περιπτώσεις που η 
σχετική δαπάνη υπερβαίνει το ποσό των 20.000.000 δρχ. 

8. Την κατάρτισή ενιαίου προγράμματος προμηθειών ή 
προτάσεις για χορήγηση εξουσιοδοτήσεων. 

9. Την έγκριση κάθε φύσης δαπανών παροχής πιστώσεων, 
εντολών προμηθειών ή εκτέλεσης έργων. 

10. Την έγκριση προγραμμάτων πληροφορικής. 

11. Την έγκριση προϋπολογισμού και ισολογισμού του 
ΚΕΠΕ. 

12. Τις αποφάσεις έγκρισης επιχορηγήσεων ΝΠΔΔ και 
ΝΠΙΔ. 

Τέλος, μεταβιβάζουμε στον Γ ενικό Γ ραμματέα του Υπουρ¬ 
γείου το δικαίωμα να υπογράφει «Με εντολή Υπουργού» ης 
πιο κάτω πράξεις: 

Τις αρμοδιότητες που αφορούν καθ' οιονδήποτε τρόπο θέ¬ 
ματα κατάστασης προαωπικού οποιασδήποτε κατηγορίας, 
πλην Προϊσταμένων Γενικώνν Δ/νσεων ως και θεμάτων πει¬ 
θαρχικής δικαιοδοσίας. 

Στις αρμοδιότητες αυτές περιλαμβάνονται: 

1. Διορισμοί και προσλήψεις του πόσης φύσεως προσωπι¬ 
κού του Υπουργείου. 

2. Ερωτήματα και αποφάσεις για την επιλογή, προαγωγή, 
τοποθέτηση, μετακίνηση, απόσπαση, μετάθεση και μετάταξη 
των Προϊσταμένων Δ/νσεων, Τμημάτων και Αυτοτελών Γρα¬ 
φείων καθώς και όλων των λοιπών υπαλλήλων του Υπουρ¬ 
γείου. 

3. Κύρωση πινάκων επιτυχίας που καταρτίστηκαν με τη δια¬ 
δικασία της επιλογής προσωπικού για το Υπουργείο και εκδί¬ 
καση ενστάσεοιν κατά των πινάκων αυτών. 

4. Κατανομή θέσεων προσωπικού κατά μονάδα. 

5. Κύρωση τοον πινάκων προακτέων όλων των μονίμων 
υπαλλήλων. 

6. Ερωτήματα και αποφάσεις για τη χορήγηση αδειών χωρίς 
αποδοχές, καθώς και τη χορήγηση κανονικών και λοιπών 
αδειών στους Προϊσταμένους Γενικών Διευθύνσεων. 

7. Ερωτήματα και αποφάσεις για χορήγηση άδειας στους 
υπαλλήλους του Υπουργείου για εκπαίδευση ή μετεκπαί¬ 
δευση στο εξωτερικό. 

8. Τα έγγραφα που απευθύνονται στα δικαστήρια και ανα- 
φέρονται σε ένδικα μέσα που έχουν ασκηθεί κατά πράξεων ή 
παραλείψεων της διοίκησης. 

9. Πειθαρχικές αποφάσεις και πράξεις πειθαρχικής διαδι¬ 
κασίας. 

10. Τον προγραμματισμό αναγκών για την καθιέρωση υπε- 
ρωριακής εργασίας. 

11. Τις προτάσεις καθιέρωσης υπερωριακής εργασίας για 
το προσωπικό Ιδιωπκού Δικαίου στο Υπουργείο Εργασίας. 

12. Υπογραφή αποφάσεων εξουσιοδότησης υπαλλήλων για 
το χειρισμό διαβαθμισμένου υλικού, άρσης εξουσιοδότησης, 
συγκρότησης ομάδων πολιτικής άμυνας των κτιρίων του 
Υπουργείου και όλων των άλλων υπηρεσιών που υπάγονται σε 

αυτό, καθώς και συγκρότησης Επιτροπών καταστροφής δια¬ 
βαθμισμένου υλικού. 

α) Αποφάσεις έναρξης - αναστολής λειτουργίας υπηρε¬ 
σιών. 

β) Υπογραφή συμβάσεων, 
γ) Αποδοχή γνωμοδοτήσεων Τμήματος Ν.Σ.Κ. 
δ) Αποδοχή και έγκριση πρακτικών του Νομικού Συμβου¬ 
λίου του Κράτους. 

Β, Στο Γενικό Γραμματέα Επενδύσεων και Ανάπτυξης τις 
κατωτέρω πράξεις αρμοδιότητας: 

α) Των Δ/νσεων της Γενικής Διεύθυνσης Ιδιωτικών Επενδύ¬ 
σεων 

- Έγκρισης και Ελέγχου Ιδιωτικών Επενδύσεων 

- Κεφαλαίων Εξωτερικού και Προσέλκυσης Ιδιωτικών 
Επενδύσεων. 

β) Του Αυτοτελούς Γραφείου Αντισταθμιστισκών Οφε¬ 
λών. 

γ) Των κατωτέρω Α.Ε, που εποπτεύονται από το Υπουρ¬ 
γείο; 

ΕΛΛΗΝΙΚΟ ΚΕΝΤΡΟ ΕΠΕΝΔΥΣΕΩΝ (ΕΛ.ΚΕ) 

ΜΟΝΑΔΑ ΟΡΓΑΝΩΣΗΣ ΤΗΣ ΔΙΑΧΕΙΡΙΣΗΣ ΤΟΥ 
ΚΟΙΝΟΤΙΚΟΥ ΠΛΑΙΣΙΟΥ ΣΤΗΡΙΞΗΣ (ΜΟΔ) 

1. Την παροχή οδηγιών στις ανωτέρω Υπηρεσιακές Μονά¬ 
δες για τη μεθόδευση και το συντονισμό της κοινής δραστη- 
ριότητάς τους, με σκοπό την αποτελεσματική εφαρμογή της 
Κυβερνητικής Πολιτικής και την εύρυθμη λειτουργίας τους. 

2. Την υπογραφή αποφάσεων και εγγράφων προς τους 
Υπηρεσιακούς παράγοντες των ανωτέρω Υπηρεσιών, που 
αποοκοπούν στην εκπόνηση, σχεδίασμά, προγραμματισμό 
και έλεγχο βραχυχρόνιων και μακροχρόνιων προγραμμάτων 
των Μονάδων αυτών, μέσα στο πλαίσιο της υλοποίησης της 
Κυβερνητικής Πολιτικής. 

3. Την υπογραφή απαντήσεων στις αιτήσεις επανεξέτασης 
ή αναφορές παραπόνων ή καταγγελίες πολιτών ή νομικών 
προσώπων κατά ενεργειών ή παραλείψεων των Οργάνων των 
παραπάνω Υπηρεσιακών Μονάδων. 

4. Την υπογραφή των πράξεων που εκδίδονται με τη σύ¬ 
μπραξη και άλλων Υπουργών εφόσον αυτές δεν υπογράφο¬ 
νται από τους Υπουργούς, αλλά ύστερα από εξουσιοδότησή 
τους από τους Γενικούς Γραμματείς των οικείων Υπουρ¬ 
γείων. 

5. Τις μετακινήσεις των υπαλλήλων εντός των Διευθύνσεων 
αρμοδιότητάς του. 

6 Την υπογραφή των κανονικών αδειών και αδειών άνευ 
αποδοχών πλην αναρρωτικών αδειών του Προϊσταμένου της 
Γενικής Δ/νσης των Ιδιωτικών Επενδύσεων. 

7. Την υπογραφή αποφάσεων και κάθε είδους υπηρεσια¬ 
κών εγγράφων των εποπτευομένων από το Υπουργείο ΕΛΚΕ 
και ΜΟΔ. 

Γ. Στον Προϊστάμενο της Γενικής Δ/νσης Οικονομικής Πο¬ 
λιτικής του ΥΠΕΘΟ μεταβιβάζουμε το δικαίωμα να υπογράφει 
-Με εντολή Υπουργού» για τις πιο κάτω πράξεις και έγγραφα 
αρμοδιότητας των Δ/νσεων: 
σ) Μακροοικονομικής Ανάλυσης 
β) Πιστωτικών και Δημοσιονομικών Υποθέσεων 
γ) Τομέων Παραγωγής 
δ) Κοινωνικής Πολιτικής 
ε) Επιχειρησιακού Σχεδιαομού ΔΕΚΟ 
στ) Σχέσεων με Ευρωπαϊκές Κοινότητες 
1. Τον προγραμματισμό των δραστηριοτήτων και το συντο¬ 
νισμό της λειτουργίας των μονάδων που υπάγονται σε αυτόν 
καθώς και την αξιολόγηση του κόστους και της ποιότητας των 
αποτελεσμάτων τους. 


2. Τηνεξειδίκευση, ουγκριπκή ανάλυση και αξιολόγηση της 
ακολουθούμενης πολιπκής στο χώρο ευθύνης του και την 
διατύπωση εναλλακτικών προτάσεων και εισηγήσεων προς τα 
υπερκείμενα όργανα. 

3. Την εξασφάλιση συνεργασίας και συντονισμού με άλλα 
Υπουργεία και λοιπούς φορείς του Δημόσιου Τομέα. 

4. Την αξιολόγηση των Προϊσταμένων των Δ/νσεων και την 
εκτίμηση, με ειδική σημείωση, της αξιολόγησης από τους τε¬ 
λευταίους των Προϊσταμένων των Τμημάτων, καθώς και την 
αξιοποίηση και ανάπτυξη του υπηρετούντος προσωπικού. 

5. Την παροχή οδηγιών προς τις πιο πάνω Δ/νσεις για τη με- 
θόδευαη και το συντονισμό της κοινής δραστηριότητας αυτών 
με σκοπό την αποτελεσματική υλοποίηση της Κυβερνητικής 
πολιπκής. 

6- Τα έγγραφα πάνω σε θέματα αρμοδιότητας Προϊσταμέ¬ 
νου Δ/νσης, εφόσον συμπράττουν σε αυτά περισσότερες από 
τις πιο πάνω Δ/νσεις. 

7, Την προσυπογραφή όλων των εγγράφων που θα υπογρά¬ 
φονται από υπερκείμενα όργαναν. 

Δ. Στον Προϊστάμενο της Γ ενικής Δ/νσης Διοικηπκής Υπο¬ 
στήριξης μεταβιβάζουμε το δικαίωμα να υπογράφει «Με 
εντολή Υπουργού» για πς πιο κάτω πράξεις και έγγραφα αρ¬ 
μοδιότητας των Δ/νσεων; 
α) Διοικητικού 
β) Οικονομικού 

γ) Οργάνωσης και Εκπαίδευσης 
δ) Πληροφορικής 

ε) Πολιτικής Σχεδίασης Εκτάκτου Ανάγκης 

1. Τον προγραμματισμό των δραστηριοτήτων και το συντο¬ 
νισμό της λειτουργίας των μονάδων που υπάγονται σε αυτόν 
καθώς και την αξιολόγηση του κόστους και της ποιότητας των 
αποτελεσμάτων τους. 

2. Την εξειδίκευση, συγκριτική ανάλυση και αξιολόγηση της 
ακολουθούμενης πολιτικής στο χώρο ευθύνης του και την 
διατύπωση εναλλακτικών προτάσεων και εισηγήσεων προς τα 
υπερκείμενα όργανα. 

3. Την υπογραφή εγγράφων προς το Υπουργείο Εξωτερι¬ 
κών για την έκδοση ή θεώρηση διπλωμαπκών διαβατηρίων 
των υπαλλήλων του Υπουργείου. 

4. Την εξασφάλιση συνεργασίας και συντονισμού με άλλα 
Υπουργεία και λοιπούς φορείς του Δημόσιου Τομέα. 

5. Την αξιολόγηση των Προϊσταμένων των Δ/νσεων και την 
εκτίμηση, με ειδική σημείωση, της αξισλόγησης από τους τε¬ 
λευταίους των Προϊσταμένων των Τμημάτων, καθώς και την 
αξιοποίηση και ανάπτυξη του υπηρετούντος προσωπικού. 

6. Την παροχή οδηγιών προς τις πιο πάνω υπηρεσιακές μο¬ 
νάδες του Υπουργείου για τη μεθόδευση και το συντονισμό 
της κοινής δραστηριότητας αυτών, με σκοπό την αποτελε¬ 
σματική υλοποίηση της Κυβερνητικής πολπικής. 

7. Την υπογραφή εγγράφων σχετικά με την επιβολή μέτρων 
ασφαλείας για την ομαλή λειτουργικότητα των υπηρεσιών του 
Υπουργείου. 

8. Τα έγγραφα πάνω σε θέματα αρμοδιότητας Προϊσταμέ¬ 
νου Δ/νσης εφόσον συμπράττουν σε αυτά περισσότερες από 
μία από τις πιο πάνω Δ/νσεις. 

9. Την υπογραφή αποφάσεων μετατόξεως υπαλλήλων από 
κλάδο σε κλάδο. 

10- Τις αποφάσεις ανάληψης υποχρεώσεων, αναγνώρισης 
και έγκρισης κάθε είδους δαπανών, παροχής πιστώσεων, 
εντολών προμηθειών, εκτέλεσης έργων, σύναψης συμβά¬ 
σεων από 20-000.000 μέχρι και 50-000.000 δρχ. 

11. Τις εντολές προς τους υπολόγους για τη ν καταβολή δα¬ 
πανών από τα χρηματικά εντάλματα προπληρωμής που έχουν 

εκδοθεί στο όνομά τους από 20.000.000 και μέχρι 
50.000.000 δρχ. 

12. Τις προτάσεις μεταφοράς πίστωσης από ένα κωδικό 
αριθμό σε άλλο κωδικό αριθμό των φορέων του Υπουρνείου ή 
άλλων Υπουργείων, καθώς και αναλήψεις πιστώσεων από του 
ποσού των 20.000.000 και μέχρι 50.000.000 δρχ. 

13. Τις προτάσεις εγγραφής πιστώσεων από το αποθεμα- 
τικό μέχρι του ποσού των 20.000.000 δρχ. 

14. Την προσυπογραφή όλων των εγγράφων που θα υπο¬ 
γράφονται από υπερκείμενα όργανα. 

15. Ερωτήματα και αποφάαεις για τη χορήγηση αδειών χω¬ 
ρίς αποδοχές καθώς και τη χορήγηση κανονικών, εκπαιδευτι¬ 
κών και λοιπών αδειών πλην αναρρωτικών στους Προϊσταμέ¬ 
νους Δ/νσεων του Υπουργείου. 

16. Προτάσεις για τη μετακίνηση εκτός έδρας, καθώς και 
αποφάσεις μετακίνησης εντός έδρας καθ' υπέρ&αση των 
ορίων, για εκτέλεση υπηρεσίας στο εσωτερικό των υπαλλή¬ 
λων του Υπουργείου οποιοσδήποτε κατηγορίας, πλην Προϊ¬ 
σταμένων Γενικών Δ/ναεων. 

17. Αποφάσεις μετάβασης των υπαλλήλων του Υπουργείου 
οποιοσδήποτε κατηγορίας στο Εξωτερικό για υπηρεσία, πλην 
Προϊσταμένων Γενικών Διευθύνσεων. 

Ε. Στον Προϊστάμενο της Γ ενικής Δ/νσης Ιδιωτικών Επεν¬ 
δύσεων μεταβιβάζουμε το δικαίωμα να υπογράψει «Με 
εντολή Υπουργού» για τις πιο κάτω πράξεις και έγγραφα αρ¬ 
μοδιότητας των Δ/νσεων; 

α) Έγκρισης και Ελέγχου Ιδιωτικών Επενδύσεων 

β) Κεφαλαίων Εξωτερικού και Προσέλκυσης Ιδιωτικών 
Επενδύσεων 

1. Τον προγραμματισμό των δραστηριοτήτων και το συντο¬ 
νισμό της λειτουργίας των μονάδων που υπάγονται σ’ αυτόν, 
καθώς και την αξιολόγηση του κόστους και της ποιότητας των 
αποτελεσμάτων τους. 

2. Την εξειδίκευση, συγκριτική ανάλυση και αξιολόγηση της 
ακολουθούμενης πολιτικής στο χώρο ευθύνης του και τη δια¬ 
τύπωση εναλλακτικών προτάσεων και εισηγήσεων προς τα 
υπερκείμενα όργανα. 

3. Την εξασφάλιση συνεργασίας και συντονιαμού με άλλα 
υπουργεία και λοιπούς φορείς του δημόσιου τομέα. 

4. Την αξιολόγηση των Προϊσταμένων των Διευθύνσεων και 
την εκτίμηση, με ειδική σημείωση της αξιολόγησης από τους 
τελευταίους των Π ροϊσταμένων των Τμημάτων, καθώς και την 
αξιοποίηση και ανάπτυξη του υπηρετούντος προσωπικού. 

5. Την παροχή οδηγιών προς τις πιο πάνω Διευθύνσεις του 
Υπουργείου για τη μεθόδευση και το συντονισμό της κοινής 
δραστηριότητάς τους, με σκοπό την αποτελεσματική υλοποί¬ 
ηση της Κυβερνητικής Πολιτικής. 

6. Τα έγγραφα που αναφέρονται σε θέματα αρμοδιότητας 
Προϊσταμένου ϊ^ύθυνσης εφόοον συμπράττουν σε αυτά πε¬ 
ρισσότερες Διευθύνσεις. 

7. Την προσυπογραφή όλων των εγγράφων που θα υπογρά¬ 
φονται από υπερκείμενα όργανα. 

8. Την υπογραφή ενταλμάτων πληρωμής των Ιδιωτικών 
Επενδύσεων. 

Ειδικότερα; 

Στον Προϊστάμενο της Γ ενικής Διεύθυνσης Ιδιωτικών Επεν¬ 
δύσεων μεταβιβάζουμε το δικαίωμα να υπογράφει «Με 
εντολή Υπουργού»; 

-Τις αποφάσεις καταβολής επιδότησης επιτοκίου 

- Τις αποφάσεις ουγκροτήοεως Επιτροπών Οργάνων 
Ελέγχου για τον έλεγχο των Ιδιωτικών Επενδύσεων. 

ΣΤ. Στους Προϊσταμένους των Διεθύνσεων ή στους νόμι¬ 
μους αναπληρωτές τους μεταβιβάζουμε το δικαίωμα της υπο¬ 


γραφής «Με εντολή Υπουργού» για τις πιο κάτω πράξεις και 
έγγραφα αρμοδιότητάς τους; 

α. Γενικά 

1. Τις πράξεις μετακίνησης των υπαλλήλων μέσα στήν ίδια 
τους τη Δ/νση. 

2. Την υπογραφή απαντήσεων σε αιτήσεις, υπομνήματα ή 
αναφορές παραπόνων πολπών. 

3. Την υπογραφή προπαρασκευαστικών, διαβιβαστικών και 
υπομνηστικών εγγράφων της αρμοδιότητάς τους. 

4. Την υπογραφή αποφάσεων συγκρότησης Επιτροπών εκ¬ 
καθάρισης των αρχείων της Δ/νσής τους. 

5. Την υπογραφή εγγράφων με τα οποία ζητούνται ή παρέ¬ 
χονται πληροφορίες για την ορθή εφαρμογή των Νόμων. 

6. Την υπογραφή εγγράφων και κάθε άλλης πράξειος που 
αφορά σε θέματα για τα οποία έχει παρασχεθεί κατ' αρχήν 
έγκρισή μας ή έγκριση του Γ ενικού Γ ραμματέα. 

7. Την υπογραφή πράξεων με τις οποίες τίθενται έγγραιρα 
της αρμοδιότητάς τους στο αρχείο. 

8. Την υπογραφή τηλεγραφημάτων πληροφοριακού και 
προπαρασκευαστικού περιεχομένου που αποστέλλονται στο 
εσωτερικό και εξωτερικό. 

9. Την έκδοση εγκυκλίων. 

10. Την αξιολόγηση Προϊσταμένων Τμημάτων. 

β. Ειδικότερα 

Στον Προϊστάμενο της Δ/νσης Κεφαλαίων Εξωτερικού και 
Προσέλκυσης Ιδιωπκών Επενδύσεων το δικαίωμα να υπογρά¬ 
φει τις αποφάσεις επιστροφής της κατατεθημένης στην Υπη¬ 
ρεσία και οναφερομένης στην παρ. 4β του άρθρου 4 του Ν. 
2234/94 εγγύησης. 

Στον Προϊστάμενο ττνς Δ/νσης Διοικηπκού ή το νόμιμο Ανα¬ 
πληρωτή του; 

1. Την υπογραφή των παραπεμπτηρίων εγγράφων προς το 
Υπηρεσιακό Συμβούλιο του Υπουργείου περί θέσεως σε κα¬ 
τάσταση διαθεσιμότητας ή αργίας και επαναφοράς στην 
ενεργό υπηρεσία των υπαλλήλων, καθώς και των παραπε¬ 
μπτηρίων εγγράφων προς την Ειδική Επιτροπή Αξιολόγησης 
των τακτικών υπαλλήλων και εκείνων που αναιρέρονται στη 
ρύθμιση θεμάτων προσωπικού του Υπουργείου. 

2. Την υπογραφή των εγγράφων με τα οποία ζητείται η 
γνώμη των Νομικών Συμβούλων του Υπουργείου σε θέματα 
κατάστασης προσωπικού. 

3. Την έκδοση αποφάσεων καθορισμού ημερών κίνησης 
εκτός έδρας. 

4. Την υπογραφή αποφάσεων χορήγησης άδειας άσκησης 
ιδιωτικής εργασίας με αμοιβή στους υπαλλήλους (μονίμους 
και Ι.Δ.). 

5. Το διαδικαστικά θέματα που αναφέρονται σε ηθικές 
αμοιβές - βραβεύσεις των υπαλλήλων. 

6. Τα διαδικαστικά θέματα θέσης σε κατάσταση αργίας ή 
διαθεσιμότητας και επαναφοράς στην ενεργό υπηρεσία των 
υπαλλήλων. 

7. Την υπογραφή εντολών μετακίνήσης εκτός έδρας στο 
εσωτερικό του προσωπικού του Υπουργείου που υπηρετεί σε 
οποιαδήποτε σχέση εκτός των Προϊσταμένων Γενικών Δ/ 
νσεων του Υπουργείου. 

8. Τα διαδικαστικά θέματα που αναφέρονται στη διεξαγωγή 
των εκλογών για ανάδειξη αιρετών εκπροσώπων στο Υπηρε¬ 
σιακό Συμβούλιο. 

9. Την υπογραφή πράξεων ένταξης των υπαλλήλων σε κλά¬ 
δους και βαθμούς. 

10. Την υπογραφή αποφάσεων θέσεως σε κατάσταση δια¬ 
θεσιμότητας ή αργίας και επαναφοράς στην ενεργό υπηρεσία 
των υπαλλήλων, μετά από απόφαση του Υπηρεσιακού Συμ¬ 
βουλίου. 

11. Την υπογραφή των κανονικών και εκπαιδευτικών 

αδειών καθώς και αδειών άνευ αποδοχών όλων των υπαλλή¬ 
λων του Υπουργείου πλην των Προϊοταμένων Γενικών Δ/ 
νσεων και των Προϊατομένων Δ/νσεων. 

12. Την υπογραφή πράξεων απόλυσης λόγω ορίου ηλικίας ή 
συμπληρώσείος τριακονταπενταετίας ή θανάτου ή έκπτιοσης 
ή παραίτησης. 

13. Τη λύση της εργασιακής σύμβασης του προσωπικού με 
σχέση εργασίας Ιδιωτικού Δικαίου, πλην πειθαρχικών. 

14. Την υπογραφή αιτήσεων πινάκων αρχαιότητας των μο¬ 
νίμων υπαλλήλων, καθώς και την ανακοίνωση αυτών. 

15. Την αξιολόγηση των Προϊσταμένων Τμημάτων. 

16. Τα πάσης φύσεως παραπεμπτήρια έγγραφα προς το 
Υπηρεσιακό Συμβούλιο που αναφέρονται στη ρύθμιση θεμά¬ 
των προσωπικού του Υπουργείου. 

17. Ερωτήματα προς το Υπηρεσιακό Συμβούλιο για την κα¬ 
τάρτιση πινάκων προακτέων όλων των υπαλλήλων του Υπουρ¬ 
γείου. 

18. Την υπογραφή εγγράφων που απευθύνονται στο Διοι¬ 
κητικό Εφετείο. το Συμβούλιο της Επικράτειας και τα Τακτικά 
Δικαστήρια επί προσφυγών των υπαλλήλοιν του Υπουργείου 
και επί εγειρομένων αγωγών αποζημίωσης υπό υπαλλήλων 
του Υπουργείου εν ενεργεία ή μη. 

19. Αποφάσεις για τη χορήγηση αδειών χωρίς αποδοχές 
καθώς και τη χορήγηση κανονικών αδειών και λοιπών αδειών 
πλην αναρροπικών των Προϊσταμένων Αυτοτελών Γρα¬ 
φείων. 

20. Αποφάσεις για τη μετακίνηση εντός έδρας, καθώς και 
αποφάσεις μετακίνησης εκτός έδρας καθ' υπέρβαση των 
ορίων για εκτέλεση υπηρεσίας στο εσωτερικό των Προϊστα¬ 
μένων Αυτοτελών Γραφείων του Υπουργείου. 

Στον Προϊστάμενο της Δ/νσης Οικονομικού ή το νόμιμο 
Αναπληρωτή του: 

1. Την υπογραφή εγγράφων με τα οποία διαβιβάζονται δι- 
καιολογητικά έγκρισης χρηματικών ενταλμάτων τακτικών και 
πρσπληρωμής, ανεξάρτητα από ποσά για τα οποία έχει προη- 
γηθεί σχετικά έγκριση του Γ ενικού Γ ραμματέα. 

2. Την υπογραφή εντολών έκδοσης χρηματικών ενταλμά¬ 
των. προπληρωμής επ’ ονόματι της Τραπέζης της Ελλάδος, 
για την πληρωμή μισθών και λοιπών σταθερών αποδοχών των 
υπηρετούντων στις Υπηρεσίες του Υπουργείου στην αλλο¬ 
δαπή. ενοικίων μισθωμένων ακινήτων και λοιπών σταθερών 
δαπανών των αυτών Υπηρεσιών. 

3. Τις αηοιράσεις έγκρισης για να ακολουθηθεί η διαδικασία 
της απευθείας ανάθεσης (άρθριο 22 Π.Δ/τος 173/90) και 
αποφάσεις απευθείας ανάθεσης και συμβάσεις, καθώς και 
κάθε σχετική με το θέμα απόφαση, σύμφωνα με τις διατάξεις 
της παρ. 20 του άρθρου 3 του Ν. 1797/88, για τις περιπτώ¬ 
σεις που η σχετική δαπάνη είναι μέχρι 20.000.000 δρχ. 

4. Τις αποφάσεις και εντολές που αφορούν δαπάνες, 
εγκρίσεις, κατανομή χρηματοδοτήσεων Δημοσίων Επενδύ¬ 
σεων, προκηρύξεις δημοσίων διαγωνισμών, αποφάσεις κατα- 
κύρωσης αποτελεσμάτων διαγωνισμών και συμβάσεις, καθώς 
και κάθε σχετική με το θέμα απόφαση στις περιπτώσεις που η 
σχετική δαπάνη είναι μέχρι ποσού 20.000.000 δρχ. 

5. Τις αποφάσεις ορισμού υπολόγων ΧΕΠ ανεξαρτήτως πο¬ 
σού. 

6. Τις αποφάσεις ανάληψης υποχρεώσεων, αναγνώρισης 
και έγκρισης κάθε είδους δαπανών παροχής πιστώσεων, 
εντολών προμηθειών εκτέλεσης έργων σύναψης συμβάσεων 
μέχρι ποσού 20.000.000 δρχ. 

7. Τις εντολές προς τους υπολόγους για την καταβολή δα¬ 
πανών από τα χρηματικά εντάλματα προπληρωμής που έχουν 
εκδοθεί στο όνομά τους μέχρι του ποσού 20.000.000 δρχ. 

8. Τις πράξεις θεώρησης των καταστάσεων εκκαθάρισης 


όλων των δαπανών, καθώς και τα σχετικά διαβιβαστικά έγ¬ 
γραφά ανεξαρτήτως ποσού. 

9. Τις αποφάσεις για μεταβίβαση πιστώσεων στις Νομαρ¬ 
χίες με επιτροπικά εντάλματα πληρωμής οποιουδήποτε πο¬ 
σού για κάθε περίπτωση. 

10. Τον ορισμό υπολόγου διαχειριστή υλικού. 

11. Τις προτάσεις χρηματοδότησης των συλλογικών απο- 
φάσεϋ>ν του Προγράμματος Δημοσίων Επενδύσεων και όλα 
τα διαδικαστικά προς την Τράπεζα της Ελλάδος έγγραφα 
ανεξάρτητα από ποσό. 

12. Τις αποφάσεις ορισμού μελών επιτροπής παραλαβής 
υλικών και εργασιών. 

13. Τις προτάσεις μεταφοράς πίστωσης από ένα κωδικό 
αριθμό οε άλλο κωδικό αριθμό των φορέων του Υπουργείου ή 
άλλων Υπουργείων, καθώς και αναλήψεις πιστώσεων μέχρι 
του ποσού των 20.000.000 δρχ. 

14. Τις προτάσεις για εγγραφή προβλέψεων θέσεων προ¬ 
σωπικού. 

Στον Προϊστάμενο της Δ/νσης Οργάνωσης και Εκπαίδευ¬ 
σης ή τσν νόμιμο Αναπληρωτή του; 

1. Την αξιολόγηση τοίν αναγκών οε προσωπικό των Υπηρε¬ 
σιών του Υπουργείου. 

2. Την ορθολογική κατανομή και στελέχωση των Υπηρε¬ 
σιών. 

3. Την εύρρυθμη λειτουργία των Υπηρεσιών του Υπουρ¬ 
γείου. 

4. Την εισήγηση γ» τον προϋπολογισμό για την προκύρηξη 
πλήρωσης θέσεων. 

5. Την μέριμνα για την ασφάλιση των κτιρίων του Υπουρ¬ 
γείου. 

6. Την μέριμνα για την χωροταξική κατανομή των Υπηρε¬ 
σιών. 

7. Την μέριμνα για όλες τις εκδηλώσεις, συνέδρια, συσκέ¬ 
ψεις κ.λπ. 

8. Τον συντονισμό για την συγκέντρωση όλων των νομοθε¬ 
τικών κειμένων και την κοινοποίησή τους σε όλες τις Υπηρε¬ 
σίες του Υπουργείου. 

9. Την έγκριση προγραμμάτων εκπαιδευτικού προγραμμα¬ 
τισμού των υπαλλήλων του Υπουργείου και υλοποίηση αυτού. 

10. Την έγκριση συμμετοχής τοιν υπαλλήλων του Υπουρ¬ 
γείου σε εκπαιδευτικά προγράμματα που οργανώνονται από 
άλλους φορείς. 

11. θέματα οργάνωσης, στελέχωσης και διοικητικής δομής 
υπηρεσιών του ΥΠΕΘΟ. 

12. Προγράμματα Πληροφορικής. 

Ζ. Στους Προϊοταμένους Τμημάτων και Αυτοτελών Γρα¬ 
φείων ή στους νόμιμους αναπληρωτές τους: 
α. Γενικά 

1. Την υπογραφή προπαρασκευαστικών, διαβιβαστικών και 
υπομνησακών εγγράφων, ως και εκείνων που ενημερώνουν 
τους ενδιοφερόμενους για την πορεία των υποθέσεων τους 
και που δεν αφορούν γενικότερα την Δ/νση. 

2. Την υπογραφή εγγράφων με τα οποία διαβιβάζονται για 
επίδοση κάθε είδους έγγραφα ή δικογραφία, ως και εκείνα με 
τα οποία επιστρέφονται ή αναζητούνται αλληλογραφίες για 
θέματα της αρμοδιότητάς τους. 

3. Την έκδοση πράξεων με τις οποίες τίθενται έγγραφα της 
αρμοδιότητάς τους στο αρχείο. 

4. Την υπογραφή βεβαιώσεων για την ακρίβεια της αντιγρα¬ 
φής των εγγράφων κοινών και εμπιστευτικών κρυπτογραφη- 
μενων και οποκρυπτογραφημένων και τηλεγραφημάτων της 
αρμοδιότητάς τους. 

5. Την υπογραφή ανακοίνωσης ή κοινοποίησης υπουργικών 

αποφάσεων και των σε εκτέλεση αυτών εγγράφων της αρμο- 
διότητάς τους. 

β. Την υπογραφή απαντήσεων σε αναφορές, έγγραφα πο¬ 
λιτών, Υπηρεσιών, Νομικών Προσώπων, σε θέματα για τα 
οποία έχει λάβει θέση η Υπηρεσία πλην αναφορών, παραπό¬ 
νων. 

7. Την υπογραφή εγγράφων με τα οποία ζητούνται διάφορα 
στοιχεία και πληροφορίες της αρμοδιότητάς τους. 

8. Την υπογραφή περιλήψεων αποφάσεων και πράξεων 
που δημοσιεύονται στην Εφημερίδα της Κυβερνήσεως. 

9. Την έκδοση πιστοποιητικών και βεβαιώσεων σε θέματα 
που σύμφωνα με το νόμο μπορούν να βεβαιωθούν οπό τα 
στοιχεία που τηρούνται στην Υπηρεσία. 

β. Ειδικότερα 

Στους Προϊσταμένους των Τμημάτων της Δ/νσης Διοικητι¬ 
κού ή τους νόμιμους αναπληρωτές των. 

1. Την έκδοση πιστοποιητικών ή βεβαιώσεων που αφορούν 
την υπηρεσιακή κατάσταση όλων των υπαλλήλων (μονίμων ή 
Ι.Δ.). 

2. Την υπογραφή εγγράφων με τα οποία διαβιβάζονται δι· 
καιολογητικά συνταξιοδότησης των υπαλλήλων ανεξάρτητα 
από τον βαθμό και ειδικότητα που κατέχουν. 

3. Την θεώρηση των βιβλιαρίων νοσηλείας των υπαλλήλων 
και των μελών οικογενειών των. 

4. Την υπογραφή των παρσπεμπτηρίων εγγράφων για 
υγειονομική εξέταση των υπαλλήλων και των υποψηφίων γιο 
διορισμό. 

5. Τη χορήγηση σναρρωτικών αδειών και αδειών κυήσεως 
και τοκετού των υπαλλήλων του Υπουργείου (μονίμων και 
Ι.Δ.). 

6. Την θεώρηση αντιγράφων δικαιολογητικών και εγγρά¬ 
φων που περιέχονται στους ατομικούς φακέλλους των υπαλ¬ 
λήλων. 

7. Την υπογραφή αποφάσεων αλλαγής επωνύμου των γυ¬ 
ναικών υπαλλήλων. 

θ. Τις βεβαιώσεις για την πραγματοποίηση υπερωριακής 
εργασίας των υπαλλήλων. 

9. Τις ανακοινώσεις αποφάσεων διορισμού και έγγραφα 
κοινοποίησης καταστάσεων σύμφωνα με το άρθρο 22 του Ν. 
2190/94. 

10. Τα προπαρασκευαστικά, υπομνηστικά και γενικότερα 
άλα τα διαδικαστικά έγγραφα οιουδήποτε περιεχομένου, πε- 
ριλσμβανομένων και εκείνων με τα οποία ζητούνται ή παρέχο¬ 
νται πληροφορίες ή ανακοινώνονται πράξεις της Διοίκησης. 

11. Τις αιτήσεις σε πολίτες ή φορείς για θέματα αρμοδιότη¬ 
τας του οικείου τμήματος. 

12. Τις πράξεις με τις οποίες τίθενται έγγραφα στο αρχείο. 

13. Την αλληλογραφία με φορείς του Δημόσιου Τομέα για 
τρέχοντα υπηρεσιακά θέματα του Τμήματος. 

Στους Προϊσταμένους των Τμημάτων της Δ/νσης Οικονομι¬ 
κού ή τους νόμιμους αναπληρωτές τους. 

1. Την υπογραφή εντολών προς την Τράπεζα της Ελλάδος, 
για την έκδοση επιταγών ή εντολών σε συνάλλαγμα, βάσει 
των εκδοθέντων χρηματικών ενταλμάτων. 

2. Την υπογραφή εξουσιοδοτήσεων προς το οικείο Ταμείο 
Πληρωμών Αθηνών για την εξόφληση ή είπραξη εκδοθέντων 
χρηματικών ενταλμάτων. 

3. Την υπογραφή βεβαιώσεων για τις αποδοχές των πάσης 
φύσεως υπαλλήλων με τις κρατήσεις που έχουν γίνει πάνω σε 
αυτές καθώς και τις πράξεις θεώρησης καταστάσεων κάθε εί¬ 
δους αποζημιώσεων. 

4. Την υπογραφή εγγράφων με τα οποία δίνεται εντολή για 
κίνηση ή επισκευή οχημάτων του Υπουργείου. 

5. Τις αποφάσεις έγκρισης για να ακολουθηθεί η διαδικασία 


της απευθείας ανάθεσης (άρθρο 22 Π. Δ/τος 173/90) και 
αποφάσεις απευθείας ανάθεσης και συμβάσεις καθώς και 
κάθε σχετική με το θέμα απόφαση σύμφωνα με τις διατ^εις 
της παρ. 20 του άρθρου 3 του Ν. 177/88, για τις περιπτώσεις 
που η σχετική δαπάνη δεν υπερβαίνει το ποσό των 2.000.000 

δρχ· 

6. Τις αποφάσεις και εντολές που αφορούν δαπάνες, 
εγκρίσεις, κατανομή χρηματοδοτήσεων Δημοσίων Επενδύ¬ 
σεων, προκυρήξεις δημοσίων διαγωνισμών και συμβάσεις, 
καθώς και κάθε σχετική με το θέμα απόφαση, στις περιπτώ¬ 
σεις που η σχετική δαπάνη δεν υπερ^ίνει το ποσό των 
5.000.000 δρχ. 

7. Τις εξουσιοδοτήσεις προς το Ταμείο Παρακαταθηκών 
και Δανείων για την εξόφληση χρηματικών ενταλμάτων που 
έχουν εκδοθεί και εξοφλούνται μέσω του Ταμείου Παρακατα¬ 
θηκών και Δανείων. 

8. Τα έγγραφα με τα οποία αναζητούνται από τα ασφαλι¬ 
στικά Ταμεία των υπαλλήλων κρατήσεις αποδοχών και εισιρο- 
ρές που έχουν καταβληθεί αχρεωστήτως. 

9. Τις εντολές προςτους υπόλογους για την καταβολή δα¬ 
πανών από τα χρημαηκά εντάλματα προπληρωμής που έχουν 
εκδοθεί στο όνομά τους μέχρι του ποσού των 2.000.000 δρχ. 
για κάθε περίτττωση. 

10. Τις πράξεις θεώρησης των καταστάσεων εκκαθάρισης 
όλων των δαπανών καθώς και τα σχετικά διαβιβασπκά και 
λοιπά έγγραφα μέχρι του ποσού 2.000.000 δρχ. για κάθε πε¬ 
ρίπτωση. 

11. Τα αιτήματα προς το Γ.Λ.Κ. για αύξηση του διαθεσίμου 
ποσοστού πιστώσεων οπό τον τακτικό προϋπολογισμό. 

12. Τις προβλέψεις πιστώσεων που θα δαπανηθοΟν κάθε 
μήνα. 

13. Τις εντολές χορήγησης υλικού για τις ανάγκες της Υπη¬ 
ρεσίας. 

14. Τις προτάσεις στο Γ.Λ.Κ. για αυξομείωση των πιστώ¬ 
σεων του τακτικού προϋπολογισμού μέχρι του ποσού των 
5.000.000 δρχ. 

Στον Προϊστάμενο του Τμήματος Γενικού Πρωτοκόλλου- 
Διεκπεραίωσης της Δ/νσης Διοικητικού ή τον νόμιμο αναπλη¬ 
ρωτή του. 

Την αρμοδιότητα επικύρωσης αντιγράφων των εισερχομέ¬ 
νων ή εξερχομένων εγγράφων καθώς και την επικύρωση της 
γνησιότητας της υπογραφής τους. 

II. Ορίζουμε όπως: 

1. Τα έγγραφα που υπογράφονται «Με εντολή Υπουργού» 
από τους Γενικούς Γραμματείς ΥΠΕΘΟ και Επενδύσεων και 
Ανάπτυξής, από τους προαναφερθέντες Προϊσταμένους Γε¬ 
νικών Δ/νσεων και τους λοιπούς Προϊσταμένους που αναφέ- 
ρονται σε γενικότερης σημασίας θέματα, θα κοινοποιούνται 
σε αντίγραφο στο Γ ραφείο μας. 

2. Τα έγγραφα που υπογράφονται από κάθε υπάλληλο, 
σύμφωνα με την παρεχόμενη από την απόφαση αυτή εξου¬ 
σιοδότηση, δικαιούνται να υπογράφουν αντίστοιχα και οι ιε- 
ρσρχικά Προϊστάμενοί τους. 

3. Οι εξουσιοδούμενοι μπορούν με έγγραφη επαρκή αιτιο¬ 
λόγηση να υποβάλλουν στο αμέσως ανώτερο κλιμάκιο για 
υπογραφή έγγραφα, πράξεις ή γενικά αποφάσεις που πρέπει 
να εκδοθούν από αυτό. Το αμέσως ανώτερο κλιμάκιο αποφα¬ 
σίζει σχετικά. 

4. Όταν απουσιάζουν ή κωλύονται για οττοιοδήποτε λόγο οι 
Προϊστάμενοι Γενικών Δ/νσεων οι αρμοδιότητες αυτών 
ασκούνται από τους αρμόδιους Γ ενικούς Γ ραμματείς, 

5. Όταν απουσιάζει ή κωλύεται για οποιοδήποτε λόγο ο 
Προϊστάμενος Διεύθυνσης οι αρμοδιότητες αυτού ασκούνται 
από τον αρχαιότερο Τμηματάρχη. 

Η απόφαση αυτή να δημοσιευθεί στην Εφημερίδα της Κύ¬ 
βε ρνήσεως. 

Αθήνα, 8 ΜαΤου 1996 

ο ΥΠΟΥΡΓΟΣ 

Γ. ΠΑΠΑΝΤΩΝΙΟΥ 
- ¥ - 

Αριθ. ΔΔ 976 

Επέκταση ορίων μονίμου καταφυγίου θηραμόττον στη πε¬ 
ριοχή Δασαρχείου Λαγκαδά Ν. θεσ/κης. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΘΕΣ/ΚΗΣ 
Έχοντας υπόψη; 

1. Την αριθ. ΔΔ 2833/19.10.95 απόφαση του Περ/κού 
Διευθυ>^1 θεσ/νίκης «περί αναλήψεως αρμοδιοτήτων από 
τον Περ/κό Δ/ντή σύμφωνα με τις δ/ξεις του όρθ. 4 παρ. 6 
του Ν. 2240/94 και καθορισμού αρμοδιοτήτων του Δ/ντή Δα¬ 
σών και Δασαρχών Ν. θεσ/νίκης» (Κεφ. Β III παρ. 1). 

2. Τις δ/ξεις των άρθρων 253 και 254 του Ν.Δ. 86/69, όπως 
αντικαταστάθηκαν από τα άρθρα 3 και 4 του Ν. 177/75. 

3. Την αριθ. 39618/2175/18.5.1976 απόφαση του Υπ. Γε- 
ωργίας με την οποία ιδρύθηκε στο δημόσιο δάσος «Φλαμου¬ 
ριού- επαρχίας Λαγκαδά μόνιμο καταφύγιο θηραμάτων επί 
εκτόσεοος 47.000 στρεμμάτων. 

4. Το αριθ. 1618/9.4.1996 έγγραφο του Δασαρχείου Λα¬ 
γκαδά με το οποίο υποβάλλει συνημμένως: α) απόσπασμα 
πρακτικού συνεδριόσεως του Κοιν. Συμβουλίου Κρυονεριου 
(απόφ. 7/1995) υποβληθέν με το αριθ. 79/95 διαβιβασπκό 
έγγραφό του, β) αντίγραφο του αριθ. 17/1.4.96 πρακτικού 
συνεδριόσεως του Κ.Σ. Σοχού. γ) αντίγραφο πρακτικού 
(απόφ. 36/1995) του Κ.Σ. Λαγκαδά υποβληθέν με το σχετικό 
αριθ. 61/10.8.95 έγγραφό του, με τα οποία συνηγορούν όπα- 
ντες στην επέκταση των ορίων του μονίμου καταφυγίου κατά 
4.000 στρ. στο κοινοτικό δάσος Κρυονεριου και εισηγείτσι 


την έγκριση επέκτασης των ορίων του μονίμου καταφυγίου, 
για την σαφέστερη οριοθέτησή του στο Νότιο τμήμα του και 
αποτελεσματικότερη ως εκ τούτου προστασία των θηραμά¬ 
των, αποφασίζουμε: 

Εγκρίνουμε την επέκταση των ορίων του Νοτίου τμήματος 
του μονίμου καταφυγίου θηραμάτων «Φλαμούρι» επαρχίας 
/\αγκαδά, που ιδρύθηκε με την αριθ. 39618/2175/18.5.1976 
σχετική απόφαση Υπ. Γεωργίας, στο κοινοτικό δάσος Κρυο- 
νερίου κατά 4.000 στρέμματα, ώστε να αποτελεί ενιαίο μό¬ 
νιμο καταφύγιο θηραμάτων 51.000 στρ. και απαγορεύομε την 
Θήρα παντός θηράματος εντός αυτού. 

Η περιγραφή των ορίων έχει ως ακολθύθ(ι)ς: 

Από την θέση «επτά αδέλφια* πλησίον του τριγωνομετρι¬ 
κού σημείου 887 (σημείο Α επί του χάρτη) με κατεύθυνση ΝΔ, 
ακολουθεί τον δασικό δρόμο Ν. Σεβάστειας - Κρυονεριου, 
μέχρι διασταυρώσεως αυτού με τον δασικό δρόμο «Πέταλο - 
Ακτας» (σημείο Β), τον οποίο ακολουθεί με κατεύθυνση ΒΔ 
μέχρι την κορυφογραμμή στη θέση Ακ-Τας και μάλιστα 300 μ 
ανατολικά του υψομ/κού σημείου 782 (σημείο Γ), όπου και το 
όριο του Παλαιού καταφυγίου θηραμάτων και όριο του Δημο¬ 
σίου και Κοινοτικού δάσους Κρυονεριου. Εκείθεν ακολουθεί 
με κατεύθυνση ΝΔ τα όρια του παλαιού καταφυγίου μέχρι συ- 
ναντήσεως του ρέματος «Σταμότα» Δυτικό όριο αυτού (Ση¬ 
μείο Δ) κ.ο.κ. 

Κατά τα λοιπά ισχύει ως έχει η αρχική αριθ. 39618/2175/ 
18.5.76 αρχική απόφαση του Υπ. Γεωργίας. 

Η ισχύς της παρούσης αρχίζει από της δημοσιεύσεώς της 
στην Εφημερίδα της Κυβερινήσεως. 

Η παρούσα να δημοσιευθεί στην Εφημερίδα της Κυβερνή- 
σεως. 

Θεσσαλονίκη, 25 Απριλίου 1996 

Με εντολή Περκρερειακού Διευθυντή 
ΣΤΥΛ. ΠΑΠΑΔΟΠΟΥΛΟΣ 

